ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1998 ԹՎԱԿԱՆԻ ՓԵՏՐՎԱՐԻ 26-Ի № 116-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Արտադրանքի և ծառայությունների մատուցման որակի ապահովման բնագավառում Հայաստանի Հանրապետության կառավարության ամենամյա մրցանակաբաշխության արդյունքում հաղթող ճանաչված կազմակերպությունները հետագայում կարող են մասնակցել նաև Անկախ Պետությունների Համագործակցության «Արտադրանքի և ծառայությունների որակի ոլորտում նվաճումների համար» մրցանակաբաշխությանը: Գործող կարգի համաձայն պարգևատրման ժամկետ է սահմանված մրցութային տարվա նոյեմբեր ամսվա երկրորդ շաբաթը, որից հետո անհրաժեշտ է ԱՊՀ խորհրդին ներկայացնել կազմակերպությունների ռուսերեն թարգմանված համապատասխան փաստաթղթերի փաթեթները: ԱՊՀ երկրների մրցանակաբաշխությանը մասնակցելու նպատակով հայտերի ներկայացման ժամկետների հետ կապված առկա մի շարք տեխնիկական խնդիրներ լուծելու, ինչպես նաև կառավարության կազմի փոփոխությունների հիման վրա մրցանակաբաշխության հանձնաժողովի նոր կազմի ձևավորման անհրաժեշտությամբ է պայմանավորված «Հայաստանի Հանրապետության կառավարության 1998 թվականի փետրվարի 26-ի № 116-ն որոշման մեջ փոփոխություն և լրացում կատարելու մասին» ՀՀ կառավարության որոշման ընդունումը:

1. **Ընթացիկ իրավիճակը և խնդիրները**

Արտադրանքի և ծառայությունների մատուցման որակի ապահովման բնագավառում Հայաստանի Հանրապետության կառավարության ամենամյա մրցանակաբաշխության արդյունքում հաղթող ճանաչված կազմակերպությունների կողմից ԱՊՀ նույնանուն մրցանակաբաշխությանը մասնակցելու գործընթացում ներկայումս առկա են որոշակի տեխնիկական խնդիրներ` կապված փաստաթղթերի ներկայացման ժամկետների հետ, ուստի անհրաժեշտ է կատարել համապատասխան փոփոխություններ: Միաժամանակ հաշվի առնելով մրցանակաբաշխության կազմակերպման համապատասխանեցումը ԱՊՀ երկրների նմանօրինակ ընթացակարգին` անհրաժեշտ է հանձնաժողովի կազմից հանել հասարակական կազմակերպությունների ներկայացուցիչներին, քանի որ ներկայումս հանձնաժողովի կազմում նրանց ընգրկման անհրաժեշտություն չկա:

1. **Կարգավորման նպատակը և բնույթը**

Սույն որոշման ընդունման նպատակն է կազմակերպությունների մրցանակաբաշխության հետ կապված մի շարք տեխնիկական խնդիրների լուծումը և կառավարության կազմի փոփոխությունների հիման վրա մրցանակաբաշխության հանձնաժողովի նոր կազմի ձևավորումը, ինչի արդյունքում հնարավոր կլինի սահմանված կարգով և ժամկետներում իրականացնել արտադրանքի և ծառայությունների մատուցման որակի ասպարեզում Հայաստանի Հանրապետության կառավարության ամենամյա մրցանակաբաշխությունը:

1. **Նախագծի մշակման գործընթացում ներգրավված ինստիտուտները և անձինք**

Իրավական ակտի նախագծի մշակումն իրականացվել է Հայաստանի Հանրապետության տնտեսական զարգացման և ներդրումների նախարարության կողմից:

1. **Այլ տեղեկություններ (եթե այդպիսիք առկա են)**

Չկան:

ՀՀ ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՍՈՒՐԵՆ ԿԱՐԱՅԱՆ